Sepp Blatter en kie het glo £55 miljoen ontvangSepp Blatter. Foto: pressandjournal.co.uk Voormalige Fifa-beamptes Sepp Blatter, Jerome Valcke en Markus Kattner het oor vyf jaar glo buitensporige verhogings en bonusse ontvang. Die BBC berig dié sokkerbeheerliggaam het die kontrakte van voormalige president Blatter, afgedankte sekretaris-generaal Valcke en afgedankte direkteur van finansies, Kattner, bekend gemaak ná ŉ klopjag deur die Switserse polisie. Fifa se prokureurs het gesê daar is bewyse dat die drie mans ŉ “gekoördineerde poging” aangewend het om hulself tussen 2011 en 2015 te verryk. Lees meer: BBC